rlitschk/wikidir huggingface dataset:
S latinische Wort Res, wo i de dütsche Sproch mit „Sach, Gegestand, Ding“ oder „Weese“ öbersetzt wird, isch en Grundbegriff vo de Philosophii. Als Wortbestandteil findet mer Res i vilne historische Begriff und i de Nochfolg vom römische Rächt, bsunders au i zahlriiche Rächtsbegriff. I de philosophische Ontologii sind underschidlechi grundlegendi Klassifikazione vorgschlage worde, vo Gegeständ (res), wo usserhalb vom blosse Dänke existiered. So underscheided zum Bischpil de René Descartes (1596–1650) zwüsched em Mentale (res cogitans) und em Physische (res extensa).
Dr Begriff Gäist het us historische Gründ verschidnigi Bedütige in dr Filosofii, dr Theologii, dr Psüchologii und dr Umgangsssprooch. Im Zämmehang mit em Bewusstsii cha mä grob zwüschen zwäi Bedütige underschäide. Bezoge uf die kognitive Fähigkäite vom Mensch, wo in dr Umgangssprooch as „gäistig“ bezäichnet wärde, meint dr „Gäist“ – als öppis nit-Materiells – s Woornee und Leere, s Erinnere und Vorstelle, s Fantasiere und überhaupt alli Forme vom Dänke wie s Überlege, Uslääse, Entschäide, Absicht und Blaane, s Verfolge vo Strategie, s Vorussääge, s Iischetze, s Gwichtgee, Bewärte, Kontrolliere, Beobachte und Überwache, d Wachsamkäit und Achtsamkäit, wo drfür nöötig si, und d Konzentrazioon uf alle Stuefe bis zu hüpnotische und sustige tranceartige Zueständ uf dr äinte Site und Zueständ vom Überwachsii und höggste Gäistesgegewärtigkäit uf dr andere. Wenn aber dr Gäist mit religiöse Vorstellige von ere Seel oder Jensitserwartige verchnüpft isch, umfasst dr Begriff vilmol e Gäistigkäit, wo nit an dr liiblig Körper bunde isch, und as spirituell bezäichnet wird. Si wirkt zwar uf e Körper, isch aber sälber räin oder absolut, transpersonal oder sogar transzendänt. Si wird vo Gott erschaffe oder isch Gott gliich oder wääsensgliich idäntisch mit em. In dr christlige Vorstelligswält bezäichnet me dr «Geist Gott»
D Erkenntnistheorii (au Epistemologii oder Gnoseologii) isch e Hauptgebiet vo dr Filosofii, wo d Vorussetzige für d Erkenntnis erforscht, wie Wüsse und anderi Forme vo Überzüügige z Stand chömme. Si undersuecht au, was Gwüsshäit und Rächtfertigung usmacht und weli Art vo Zwiifel an welere Art vo Überzüügige es objektiv cha gee. Hüte spiilt die filosofischi Erkenntnistheorii in den Auge vo dr Öffentligkäit fast kä Rolle me, und Frooge noch was Gäist, Materie und Energii si wärde vilmol in de Naturwüsseschafte diskutiert und si vo dört au Däil vo dr filosofische Debatte worde. Mä liist in filosofische Essey vom „Wälle-Däili-Dualismus“, wenn s drum goot, d Relatiwidäät vo de hütige Sichtwiise spektakulär z belege. Wo s um d Freihäit vom Wille goot, häi Nöirologe und Chaosforscher s Wort. Füsiker wie dr Stephen Hawking wärde vo dr Öffentligkäit as die nöije Wältwiise aagluegt, wo men e eender as andere zuedraut, ass si en Erkläärig für alles chönnte haa. D Erkenntnistheorii, wie si an de Uniwersidääte bedriibe wird, isch vilmol vom ene Spagat zwüschen ere stränge Usrichdig uf die historischi Debatte und ere Suechi noch Frooge und Antworte vo de modärne Wüsseschafte kennzäichnet und es si eender d Wüsseschafte wo Nöis füürebringe ass d
Für e Begriff freije Wille oder Willensfreihäit git s kä Definizion, wo allgemäin anerkennt isch. In dr Umgangssprooch verstoot mä öbbis anders under em freije Wille as im juristische oder psüchologische Sproochgebruuch. In dr Filosofii wird dr Begriff nit äihäitlig definiert. In eme fachübergriifende Sinn ghöört zur Willensfreihäit die subjektiv empfundeni menschligi Fähigkäit, ass mä, wenn s verschiideni Möögligkäite git zum Weele, e bewussti Entschäidig cha mache. In dr Filosofii basiert d Idee vom Mensch as „Subjekt“, wo „autonom“ oder au „moralisch“ isch, druf, ass er e freije Wille het. Au die politische Ideä vo dr „Freihäit“ und vo dr „Demokratii“ setze die Aanaam vorus. Aber scho sit em griechische Altertum, und bsundrigs sit em Aafang vo dr Ufkläärig, wird d Vorstellig vom ene freije Wille immer wider bezwiiflet. Augustinus: Der freie Wille. Übersetzt von Carl Johann Perl. 4. Auflage. unveränd. Nachdruck. Paderborn 1986, ISBN 3-506-70462-1. Arnold Gehlen: Theorie der Willensfreiheit und frühe philosophische Schriften. 1965. Arthur Schopenhauer: Die Welt als Wille und Vorstellung. I: 1818, I+II: 1844, ISBN 3-458-33573-0 + Über die Freiheit des menschlichen Willens. In: Die beiden Grundprobleme der Ethik. Kleinere Schriften II. Diogenes, Züüri 1977, ISBN 3-257-20426-4. Allgemäins Hannah Arendt: Vom Leben des Geistes. Bd. 2
In dr Erkenntnistheorii isch Wüsse dradizionell e woori und grächtfertigti Mäinig (änglisch justified true belief). Generell wird Wüsse as e Bestand vo Fakte, Theorie und Reegle verstanden, wo Persone oder Grubbe drüber verfüege und wo dr grösstmööglig Grad an Gwüsshäit häi, so dass mä drvo cha usgoo, ass si gültig bzw. woor si. Es isch scho paradox ass Beschriibige vo Sachverhält, wo as Wüsse deklariert wärde, woor oder falsch und vollständig oder unvollständig chönne sii. Wil jedi Erkenntnis uf Date vo de Sinn basiert, wo scho dur e iigschränkt biologisch Woornäämigsapparat gfilteret und umbewusst interpretiert worde si, cha mä Wüsse nit as absolut aaluege. D Wiidergoob vo dr Realidäät blibt doorum immer e hüpothetischs Modäll. Klassischi Posizione in dr Gschicht vo dr Filosofii Simo Knuuttila, Sten Ebbesen u. a. (Hgg.): Knowledge and the sciences in medieval philosophy : proceedings of the Eighth International Congress of Medieval Philosophy (S.I.E.P.M.), Helsinki 1990 Konstantin Antonov: Wissen in der Naturwissenschaft und in der Religion: philosophische Vermittlung (Site cha nüme abgrüeft wärde; Suche im Webarchiv)[1] [2] Vorlage:Toter Link/www.bogoslov.ru. Definizioon vom Begriff Wüsse David M. Armstrong: Belief, Truth, and Knowledge, Cambridge, Cambridge University Press, 1973, ISBN 0-521-09737-1 Peter Bieri: Analytische Philosophie der Erkenntnis, Beltz, 1997, ISBN
En Überzüügig isch e festi, unerschütterligi Mäinig, wo dur s Noochbrüefe vom ene Sachverhalt oder dur d Erfaarig gwunne worde isch – oder e feste Glaube. Dr Begriff cha uf dr äinte Site e persönlige Glaube, ass bestimmti Ideä und Wärtvorstellige richdig si, bezäichne oder uf dr andere Site as Überzüüge dr Brozäss vom Überdrääge vo äignige Ideä uf anderi Persone. Mit Überzüügig bezäichnet mä au dr Glaubenssatz sälber, d. h. d Ussaage, wo mä für richdig haltet. Wenn mä ufhöört, Überzüügige z hinderfrooge, bestoot d Gfoor, ass si ideologisiert wärde. Edward Bernays: Propaganda. Horace Liveright, Nöi York 1928. Näiuflaag: Ig Publishing, Brooklyn N.Y. 2005, ISBN 0-9703125-9-8. (Dütsch vom Patrick Schnur, orange-press, Freiburg i. Br. 2007, dütschi Erstusgoob, ISBN 978-3-936086-35-5) Robert B. Cialdini: Die Psychologie des Überzeugens, 5. Uflaag, 2008, ISBN 978-3456844787 Franz Graf-Stuhlhofer: Die Überzeugungsbildungsschwelle. In: Glaube und Denken. Jahrbuch der Karl-Heim-Gesellschaft 16 (2003) S. 209-212. Kirchner, Baldur: Dialektik und Ethik, Wisbade 1991, ISBN 3-409-19150-X Lay, Rupert: Dialektik für Manager, Münche, ISBN 3-7844-7032-7 Schopenhauer, Artur (Autor), Franco Volpi (Hrsg.): Die Kunst, Recht zu behalten: 1995, ISBN 3458333584 Ruede-Wissmann, Wolf: Satanische Verhandlungskunst, 1993, ISBN 3899962672 Schleichert, Hubert: Wie man mit Fundamentalisten diskutiert, ohne den Verstand zu verlieren, 2001/2004, ISBN 3406511244
Dr John Forbes Nash, Jr. (* 13. Juni 1928 z Bluefield, West Virginia; † 23. Mai 2015 in dr Nööchi vo Monroe Township, New Jersey) isch en amerikanische Mathematiker gsi, wo bsundrigs in de Beriich vo dr Spiiltheorii und dr Differenzialgeometrii und uf em Gebiet vo de partielle Differenzialgliichige gschafft het. Im Joor 1994 het er zämme mit em Reinhard Selten und em John Harsanyi dr Wirtschaftsnobelbriis für die gmäinsame Läistige uf em Gebiet vo dr Spiiltheorii überchoo. Dr Nash isch äine vo numen e baar Mathematiker, wo dä Briis überchoo häi. 2015 het er dr Abelbriis, äine vo de wichdigste Wüsseschaftsbriis uf em Gebiet vo dr Mathematik, überchoo. Dr Nash isch im Alter vo drissgi an Schizofrenii chrank worde. Am Aafang vo de 1990er Joor het er sich vo dr Chranket erhoolt. Si Gschicht isch am Ändi vo 2001 eme bräitere Publikum dur dr briiskrönti Spiilfilm A Beautiful Mind bekannt worde. Mit em Edward Elgar (Hrsg.): Essays on Game Theory. 1996, ISBN 1-85898-426-2 The essential John Nash, uusegee vom Harold W. Kuhn und dr Sylvia Nasar, Princeton University Press, 2002, ISBN 0-691-09527-2 John Milnor: John Nash and „A Beautiful Mind“. (PDF; 116 kB) In: Notices of the AMS. November
Dr Carlos Jaime Alazraqui (* 20. Juli 1962 z Yonkers, New York) isch e US-amerikanische Schauspiiler un Synchronsprächer. Dr Alazraqui isch z Yonkers im Bundesstaat New York uf d Wält chuu as Chind vu argentinische Eltere. Ase jung isch er mit syre Familie uf Concord z Kalifornie zoge. Är isch z Sacramento uf s College gange un het dert vu 1982 bis 1986 an dr California State University studiert. Noch em Studium isch er uf Los Angeles zoge, wun er bis hit mit syre Frau un zwai Chinder läbt. Bekannt isch dr Alazraqui vor allem as Synchronsprächer, zum Byschpel as Stimm vum Bobbi Fabulous in Phineas and Ferb, vum Denzel Q. Crocker un Juandissimo Magnifico in The Fairly OddParents! («Cosmo und Wanda – Wenn Elfen helfen»), vu Rocko un Spunky in Rocko's Modern Life («Rockos modernes Leben»), Lazlo un Clam in Camp Lazlo un vum Mr. Weed in Family Guy. As Schauspiiler het er unter anderem in dr US-amerikanische Serie Reno 911! un Tripp’s Rockband mitgspiilt. 1998: The Godson (Tony Montana) 1998: An All Dogs Christmas Carol (Chihuahua) 1998: A Bug's Life ("I'm Lost!" -Omaise) 1999: Dirt Merchant (Ronny Orlando) 2000: The Life and Adventures of Santa Claus (Wisk) 2000:
Feminismus (abgläitet vo französisch féminisme) bezäichnet en gselschaftlechi Haltig und en akademischi wie au e politischi Beweegig, wo für d Gliichberächtigung, d Menschewürde, d Sälbstbestimmig vo Fraue und für s Ändi vo alle Forme vo Sexismus stoot. Es goot um en Veränderig vo dr soziale und dr sümbolische Ornig und um der Usglych vom Verheltniss zwüsche de Gschlächter. Dr Feminismus isch mit de Emanzipazionsbesträäbige vo Fraue im Zug vo dr Ufkläärig in Öiropa entstande wie au im Zämmehang vo de allgemäine Bürgerrächts- und Freihäitsbewegige uf dr ganze Wält und het d Aasprüch vo dr Gliichhäit vo alle Mensche mit de Alldaagserfaarige vo Fraue verglyche. Er het verlangt, ass mä d Gliichhäit vo Fraue und Manne nit nume wurd verkünde, sondern ass mä sä au rächtlig und politisch wurd duuresetze. D Feministinne und Feministe setze sich mit dr filosofische Begründig für en ungliichi Behandlig usenander und häi verschidnigi feministischi Theorie und Dänkaasätz as kritischi Kultur- und Gsellschaftsanalüüse entwigglet. En äihäitlige Feminismus, wo uf dr ganze Wält die gliiche Ziil wurd verfolge, gältet hützudags nit als ersträäbenswärt, wil Fraue us underschiidlige Kulture und gsellschaftlige Verheltniss stamme und die sii stercher chönne brääge as s Gschlächt. Frauebewegig Gudrun-Axeli Knapp: Im Widerstreit. Feministische Theorie
Sufismus (arabisch تَصَوُّف‎ tasawwuf, DMG taṣawwuf), au Sufidum oder Sufik, isch e Sammelbezäichnig für Strömige im Islam, wo asketischi Tendänze und e spirituelli Orientierig häi, was vilmol mit em Wort Müstik bezäichnet wird. Eme Aahänger vom Sufismus säit mä Sufi (arabisch صُوفِيّ‎, DMG Ṣūfī), Sufist oder au Derwisch (persisch دَرویش‎, DMG darwīš). Iiri braktische und theoretische Leere chömme vom ene „innere Sinn“ (arabisch بَاطِن‎ batin, DMG bāṭin) vom Koran und bsundrigs stütze si sich uf Värs, wo sich uf en indiwiduelli Beziejig oder Ummiddelbarkäit zu Gott bezien, und uf Dradizione (arabisch سُنَّة‎, Pl. سُنَن‎ sunan, DMG sunan, ‚Bruuch, gwoonti Handligswiis, überliifereti Norm‘) und Vita vom Mohammed, wo in däm Sinn as Vorbild dütet wärde. Bis zum 9. Joorhundert si d Sufis (صُوفِيَّة‎ / ṣūfīya) en asketischi Randgrubbe im hütige Irak gsi. Vom 10. Joorhundert aa si süstematischi Handbüecher zum spirituelle Wääg vom Sufi usgarbäitet worde, wo d Nööchi zum orthodoxe Sunnitedum bedoone. Filosofe und Theologe wie dr Ghazali, Suhrawardi und Ibn Arabi häi sie süstematischi Formulierig vo dr Theologii und dr Epistemologii brägt. Im 12. Joorhundert häi sich Sufi-Orde afo bilde, wo au religionspolitischi Funkzione gha häi, under anderem häi si d Volksfrömmigkäit organisiert und d Mission. Dr Sufismus isch
D DIN-Norm DIN 31635 (Umschrift vom arabische Alfabet) isch e Norm für d Dransliterazioon vo dr arabische in die latiinischi Schrift. Si basiert uf dr Umschrift vo dr Dütsche Morgeländische Gsellschaft (DMG) vom Carl Brockelmann und vom Hans Wehr. Si isch 1935 uf em Internazionale Orientalistekongräss z Rom aagnoo worde. E wääsentligs Merkmol vo dere Umschrift isch s, ass jede latiinisch Buechstabe e bestimmte arabische Buechstabe representiert. Dorum redet mä au von ere Dransliterazioon, ere buechstabedröie Umschrift. Carl Brockelmann (Hrsg.): Die Transliteration der arabischen Schrift in ihrer Anwendung auf die Hauptliteratursprachen der islamischen Welt. Denkschrift dem 19. Internationalen Orientalistenkongreß in Rom. vorgelegt von der Transkriptionskommission der Deutschen Morgenländischen Gesellschaft. Brockhaus, Leipzig 1935.
Baar (Althochdütsch para odder bara) isch d Bezeichnig für è bzw. è baar Bezirk im früèmittelaalterlichè Alemanniè, dèmm nõch d Landschaft Baar benamst worrè isch. Bi nèrè Baar schint s sich urschprünglich um è Bezeichnig für èn hèrrschaftlichs Gebièt z handlè, fast wiè d Gaue, ghandlèt z haa, ohni dass è gnaui Abgränzung zwůschè nèm Gau, ènèrè Huntare un ènèrè Baar gmacht wörrè hèt chönnè. Urschprünglich hèt s zwei großi Baarè gää, nämlich d Bertoldsbaar (au Weschtbaar, hèt sich erschtreckt übber d Landschaft vo dè Baar) un d Oschtbaar (um Obermarchtal). Selli Baarè sin i meereri chlyneri Bezirk vokeit. Bertoldsbaar (Weschtbaar, èrschti Nennung 763) Adelhardsbaar (bi Donaueschingè, asè tauft ab 769, vomuètlich nõch Grõf Adalhard, wo d Adelhardsbaar zwǜschè 763 un 775 vowaaltet hèt) Grõfschaft Scherra (bi Scheer, asè benamst sit 854) pagus Piritiloni (nõch Grõf Pirihtilo um 775), Pirihtilinbaar (ebbèfalls nõch Pirihtilo) un Purihdinga, wo vo 785 bis 797 im Weschtè vo dè Scherra gnennt worrè sin Nagoldgau (bi Nagold, asè gnennt sit öppè 780) Waldgau Westergau Aitrachtal (bi Geisingè, asè benamst sit 770) Albuinsbaar (bi Löffingè, asè tauft ab 851 nõch Tribun Albuin (um 770)) Baar (im èngerè Sinn um Rottwyl, asè benamst ab 961) Oschtbaar (Folchotsbaar, bis
Texas isch de flächemässig zwaitgreeschde un am zwait-bevelkerigsraichschde Bundesstoot vu de USA. Er laait im middlare Siide vo de Stoote un grenzt im Siidwoschde a de Gulf vo Mexiko. Asonschde grenzt Texas a New Mexico, Oklahoma, Arkansas, Louisiana un im Siide a Mexiko. Mit ere Fläch vo 695.821 km² isch Texas nooch Alaska de zwaidgreeschde Stoot vo de USA. D Houptstod isch Austin, aba d greeschde Stod isch Houston. A de Kischd vom Gulf vo Mexiko entlong hät Texas ä reladiv flaches Gebiit, wo fiil Boumwull un Zuckaroor aagebaut wird. Im Nordoschde ischs Lond eher hiigelig un dailwiis vo Prärii bedäckt isch. De Nordwäschde bstäät houptsächlich us Gebiri un de Siidweschde us droggeneri Londschofte. Do hänn se fraaier au Ärdeel nuf bfärdert. Z Texas gibts au ainigi bekannti Fliss, wii de Colorado River un de Pecos River. Mit 254 Countys hätt Texas d maischde vo de Stoote in de USA. Im Juli vum Joor 2006 hätt Texas 23.507.783 Iiwooner ghätt, doovo sin 69,8 % Wissi, 11,6 % Afroamerikaner, 3,3 % Asiate, 0,5 % Indianer un 0,1 % Hawaiianer gsinn. Commons: Texas – Sammlig vo Multimediadateie
Florida isch de viirt-bevelkerigsraichschde Bundesstoot vu de USA. Er laait im Siidoschde vo de Stoote un grenzt im Weschde a de Gulf vo Mexiko un im Weschde a de Pazifik. Asonschde grenzt Texas a Alabama un Georgia. De offiziälle Biinome vo Florida isch „Sunshine-State“ (Sonneschin-Stoot). Mit ere Fläch vo 170.304 km² isch Florida de zwaiezwanzigschdgreeschde Stoot un nooch Hawaii de siidlichschde Stoot vo de USA. D Houptstod isch Tallahassee, aba d greeschde Stod isch Jacksonville. Florda bstät ussare Halbinsel, wo en „Zipfel“ an de USA bildet, un emme klainere Dail, wo noch zum Feschdland kärt. Am siidliche End vo Florida bfindet sich d Florida Keys, e Inselkette, vo derre alli Insle durch Brücke verbunde sin. Im Juli vum Joor 2008 hätt Florida 18.182.321 Iiwooner ghätt, doovo sin 76,7 % Wissi, 15,3 % Afroamerikaner, 2,2 % Asiate, 0,3 % Indianer, 0,1 % Hawaiianer. Commons: Florida – Sammlig vo Multimediadateie
Äs Molekül isch äs Teili, wo us zwei oder mehr Atom bestaht. Es git sowohl Molekül wo nu us Atom vo eim Elemänt bestönd wi au Molekül wo us verschidenä Elemänt bestönd. Die einzelne Elemänt sind etweder dur Elektonäpaar-Bindigä oder dur Ionäpaar-Bindigä mitänander verbundä. Zwüschät dä Molekül chönd verschidäni Chräft würke, wo z. B. dä Schmelzpunkt, dä Südepunkt oder d Löslichkeit beiflussäd. Äs existiränd di folgändä Chräft (sortiärt nach abnehmänder Stärchi) Wasserstoffbrückenbindung Dipol-Dipol-Kräfte van-der-Waals-Bindung Di eifachschti Art, äs Molekül z beschribä isch d Summäformlä wiä zum Bispil H2O für Wasser oder O2 für Suurstoff. Sie wird vorallem für anorganischi Molekül verwändät. Für ä chli komplexeri, meist organischi Molekül ferwändät mär meistens d Sturkturformlä. Mit ihrä chan mär au Molekül wo zwar die glich Summäformlä händ aber nöd glich ufbaut sind, unterscheidä. Bi no komplexerä biologischä Molekül chäm mer mit dä Strukturformlä nümmä drus, darum verwändät mer det numä no ä vereifachti darstellig vo dä Struktur.
Dè Sender Wannèbärg isch èn Tǜpèdurm mit Sendeyrichtig vom SWR für UKW-Rundfunk uff èm Wannèbärg (Gemarkig Hoètèngè-Börgöschingè), ènèm Bärg vom Chlynè Randè z Baddè-Württèbärg. Dè Sender vowendet als Antènnèdräger èn 103 Meter hochè, freistehendè, im Johr 1995 uffgschtelltè Staalbedongdurm, dèmm si Fundamènt 677 Meter übber m Meeresschpygel lyt. Vom Wannèbärg uus will mô vo allèm d Gmeindè am dütschè Nordufer vom Hochrhy vosorgè, welli durch d Büggel vom Chlynè Randè im Funkschattè vo dè dütschè Radioschtationè liget. Uffgrund dè günschtigè Laag bezogè uff diè zürcherischè Gmeindè am südlichè Hochrhy-Ufer vosorgt sellèn Sender au diè nördlichè Gmeindè im Zürcher Unterland. DAB wörd in vertikaler Polarisation im Glychwèllèbetryb mit andrè Senderschtandört bedribbè. Vor dè Umschtellung uff DVB-T hèt dè Sendeschtandort witerhy für analogs Fèrnsee: Commons: Sender Wannenberg – Sammlig vo Multimediadateie Fotos vom Sender Wannèbärg Foto vom Antènnèmascht
Suechmaschineoptimierig oder SEO (vom englische search engine optimization) bezeichnet Massnahme, wo mer vornehmt, um Websiitene im organische Suechmaschineranking (also i de unbezahlte Suechergebniss) uf höhere Plätz erschiine z'loh. D Suechmaschineoptimierig esch es Teilgebiet vom Suechmaschinemarketing. S wird unterteilt i OnPage- und Offpage-Opitimierig. OnPage sind Änderige wo mer direkt a de Websiite a sech chan vornäh ums Ranking z verbessere. Dazue ghöret zum Biispel d Siitestruktur und de textlechi Inhalt. OffPage send Sache wo ned direkt vo der Websiite her chönd beiiflusst werde. Das wäred zum Biispell Backlinks vo andere Siitene. Steven Broschart: Suchmaschinenoptimierung & Usability. (2. Uflag) Franzis Verlag, 2011, ISBN 3-645-60105-8. Sebastian Erlhofer: Suchmaschinen-Optimierung - das umfassende Handbuch 6. Auflage, Galileo-Press, 2012, ISBN 978-3-8362-1898-6. Mario Fischer: Website Boosting 2.0. mitp, 2008, ISBN 3-8266-1703-7. Thomas Kaiser: Top Platzierungen bei Google & Co. Business-Village, 2009, ISBN 3-938358-49-1. Eric Enge, Stephan Spencer, Jessie C. Stricchiola, Rand Fishkin: Die Kunst des SEO: Strategie und Praxis erfolgreicher Suchmaschinenoptimierung. (2. Uflag) O'Reilly, 2012, ISBN 3-86899-375-4. Normdate: GND: 1026698669
Suurstoff isch äs chemischäs Elemänt us äm Periodäsystem mit äm Symbol O und dä Ordnigszahl 8. I dä Natur chunt er als metastabils Molekül, bstehänd us zwei Suurstoffatom vor, als dri-atomigs, instabils Molekül (Ozon) un als Oxid in vilä chemischä Verbindigä. Zum erschtä mal isch Suurstoff vom schwedischä Apiteger Carl Wilhelm Scheele im Jahr 1772 dur's erhitzä vo Bruunstei mit konsäntriärtär Schwäfelsüüri härgstellt wordä. Völlig unabhängig däfo hät au d Ängländer Joseph Priestley churz drufäbä dä Suurstoff entdeckt. D Funktion vom Suurstoff bi dä verbrännig hät dä französisch Chemikär Antoine Lavoisier 1775 entdeckt. Dä Nammä Suurstoff chunt dahär, will mär früänär gmeint hät, dass jedi Süüri Suurstoff enthaltät. Diä Theori isch hüt aber widerleit. S Symbol O stammt vom griächischä Oxygenium vo griech. oxýs „scharf, spitzig, suur“ und genese „erzügä“, au da erchänt mär wieder d Theorie, dass jedi Süüri Suurstoff enthaltät. Anderst wiä Wasserstoff un Helium, wo bim Urknall entstandä sin, entstoht dä Suurstoff im Universum nur dur thermonukleari Reaktionä in Sternä (Kernfusion) in dä Phase vum Heliumbrennä oder durch radioaktivä Zerfall vu schwererä Elementä. Dä in dä Sternä entstandä Suurstoff glangt no dur dä Sternäwind oder bi ere Supernova-Explosion wiider in dä interstellarä Ruum, wo er bi dä
Spiritualidäät (vo lat. spiritus ,Gäist, Huuch‘ bzw. spiro ,ich du schnuufe‘ – wie altgr. ψύχω bzw. ψυχή, lueg Psyche) bedütet im witiste Sinn „Gäistigkäit“ und cha jedi Haltig mäine, wo uf Gäistigs vo alle Arte oder im ängere Sinn uf Gäistligs im ene spezifisch religiöse Sinn usgrichdet isch. Spiritualidäät im spezifisch religiöse Sinn stoot denn au immer für d Vorstellig von ere gäistige Verbindig zum Transzendänte, em Jensits oder dr Unändligkäit. Wääred Religiosidäät d Eerfurcht vor dr Ornig und dr Vilfalt in dr Wält und s Empfinde von ere dranszendänte Wirkligkäit mäint, isch in dr (religiöse) Spiritualidäät au no e bewussts Aanewände zun ere Religion oder Filosofii, wo as richdig anerkennt wird, und en aktivs Praktiziere von ere iigschlosse. Hüfig wird dr Begriff vo dr Frömmigkäit sünonüüm verwändet, aber hüte eender im ene chirchlige Kontext, und er het im allgemäine Gebruuch vilmol e negativi Konnotazioon im Sinn von ere überdriibe bedingigslose Hiiwändig zur Religion. Spirituelli Haltige häi sich as Däil vo dr intuitive Iiornig vo unerklärlige Fenomeen im magisch-müthische Dänke vo unsere Vorfaare vermuetlig scho seer früe in dr Menschhäitsgschicht entwigglet. Wie d Resultat vo Forschige vo Ethnologe für e Hufe schriftlosi Kulture zäigt häi, isch ursprünglig d Wält und
Dr Usdruck Seel het e Hufe Bedütige, je noch de underschidlige müthische, religiöse, filosofische oder psüchologische Dradizioone und Leere, won er din vorchunnt. Im hütige Sproochgebruuch isch vilmol d Gsamthäit vo alle Gfüül und gäistige Vorgäng bim Mensch gmäint. In däm Sinn isch d „Seel“ witgehend synonym mit em Begriff Psyche. „Seel“ cha aber au e Brinzip bezäichne, wo von em aagnoo wird, ass d Gfüül uf em basiere, ass es si ordnet und au ass es körperligi Vorgäng verursacht oder beiiflusst. Drüber uuse git s religiösi und filosofischi Konzept, wo „Seele“ in ene sich uf en immateriells Brinzip bezieht, wo as Drääger vom Lääbe vom ene Indiwiduum und sinere Identidäät ufgfasst wird, wo sich im Lauf vo dr Zit nit anderet. Vilmol isch mit däm d Aanaam verbunde, ass d Seel vo dr Existänz vom Körper und vo däm sim füüsische Dood unabhängig und eso unstärblig sig. Dr Dood wird denn as dr Vorgang dütet, wo sich d Seel und dr Körper drenne. In mängge Dradizioone wird gleert, ass d Seel scho vor dr Züügig existiert, si wurd nume e Zitli im Körper woone und dä as Wärkzüüg verwände oder sig in im wie im ene Gfängnis iigsperrt. In